Görögországi misszió+segédeszközbolti kitelepülés+tagdíjfizetés a klubnapon
2024-11-08 14:00 - 16:00 (Europe/Budapest) | Ferencvárosi Művelődési Központ FMK Budapest Haller u. 27. 1093
A klubnapon a segédeszközbolt kitelepül a klubnapra, bemutatva a legújabb újdonságokat, lehetőség lesz tagdíjfizetésre, és Rúzsa Magdolna görögországi missziójárol mesél.

Gyógy- és talpmasszázs VII. kerületi 65 év feletti lakosoknak
2024-11-11 08:00 - 15:00, 2024-11-12 08:00 - 15:00, 2024-11-18 08:00 - 15:00, 2024-11-19 08:00 - 15:00, 2024-11-25 08:00 - 15:00, 2024-11-26 08:00 - 15:00, 2024-12-02 08:00 - 15:00, 2024-12-03 08:00 - 15:00 | 1071 Budapest, Peterdy utca 16. VI. emelet
Egyesületünk gyógymasszőrei várják a frissülni, gyógyulni vágyó
65 év feletti VII. kerületben élőket térítésmentes
hát- vagy talpmasszázsra.
Bejelentkezés és időpontfoglalás: +36 70 7733-988

A Láthatár Bolt és az ügyfélszolgálat látogatása Kőbányán
2024-11-11 15:00 - 17:00 | Kőrösi Csoma Sándor Kőbányai Kulturális Központ (1105. Budapest, Szent László tér 7-14)
A jelenlévők befizethetika 2025. évi tagdíjat, valamint vásárolhatnak a Láthatár Bolt kínálatából.

Olvasni öröm! - Ismerkedés az MVGYOSZ Bodor Tibor Hangoskönyvtárával
2024-11-15 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Kötetlen beszélgetés Puskás Kata Szidóniával, a Bodor Tibor Kulturális Egyesület alapító-elnökével, Bodor Tibor unokájával és Helle Maximilian technikussal, előadóművésszel, a digitális Hangoskönyvtár megálmodójával, akik célul tűzték ki, hogy minél több régi hangoskönyvet digitalizáljanak, illetve minél több újat olvassanak fel látássérültek számára.

Őszbúcsúztató Csepelen
2024-11-15 15:00 - 16:00 | online
Őszi versekkel búcsúzunk az évszaktól egy hat éves kislány, Lovász Abigél előadásában.

Télköszöntő zenés teaszalon
2024-11-18 15:00 - 16:30
Hosszabbodnak az éjszakák, a Nap egyre alacsonyabban jár; ha fényes is olykor, igazi meleget már nem ad. Talpunk alatt avar zörög; leheletünk fehéren gomolyog arcunk előtt, és a hidegről betérve bizony jól esik a fűtött szoba, a forró italok. Odakinn elcsendesedik a természet, énekes madaraink szavát a varjak veszik át, hirdetve a tél jövetelét; ám a téli napfordulóig is sokat kell még aludni – a tavasz pedig egyenesen beláthatatlan messzeségekben látszik időzni… Mindent összevetve: kitűnő alkalom a találkozásra, beszélgetésre!
Novemberi klubunk alkalmával igazi dopaminlökettel készülünk nektek: egy különleges, testet-lelket felüdítő angol teadélutánnal, melynek első felében – a finom teák és autentikus harapnivalók kóstolása mellett – megismerkedhettek az angol teatörténelem néhány izgalmas pillanatával, érdekességével is. A hangsúly azonban az együttléten, beszélgetésen lesz; mindehhez pedig – ahogy egy igazi szalonhoz illik – hangulatos háttérzene is szól majd Helle Maximilian avatott előadásában. Vendégünk lesz a Láthatár Bolt is néhány teakészítéshez, süteménysütéshez igen jól használható termékkel, melyeket meg is vásárolhattok.
A megszokottól eltérően e klubalkalom most regisztrációköteles; erre azért van szükség, mert véges számúak teaeszközeink és korlátozott a helyszín befogadóképessége (mivel autentikus angol porcelánnal tálalunk, mindenkinek kényelmesen asztalnál kell ülnie), így a jelentkezések sorrendjét vesszük figyelembe. Ha szeretnél csatlakozni hozzánk, 2024.11.15. 12:00-ig mindenképp jelentkezz lenti elérhetőségeink valamelyikén; ha pedig ételallergiában szenvedsz, azt is mindenképpen írd meg nekünk!
Az esemény Facebook-linkje:
https://www.facebook.com/events/1006648894554497
Várunk szeretettel!

„Tiroli” kalandozás
2024-11-20 14:30 - 16:00 | Kis Tirol Étterem és Fogadó (1161 Budapest Batthyány u. 74.)
Közeleg a tél. Megnyitnak az osztrák sípályák. Gondolatban képzeljük oda magunkat egy, a havas Alpokkal körülvett Hüttébe forraltbort szürcsölgetve vagy osztrák gőzgombócot eszegetve. Jól hangzik, ugye?
Még ha nem is áll most módunkban Ausztriába utazni, a XVI. kerületi Kis Tirol Étteremben átélhetjük ezt az élményt!
A látogatás keretein belül a vendéglő dolgozóitól megtudhatjuk, hogyan és miért is alakult egy ilyen alpesi hangulatú hely Budapest szívében, és vajon mit érdemes megkóstolnunk, mi a helyi specialitás.
A programon és a kiselőadáson történő részvétel ingyenes, azonban az éttermi fogyasztás önköltséges. Ha szeretnél csatlakozni hozzánk kérlek, mindenképpen regisztrálj elérhetőségeinken legkésőbb 2024. november 19. 12:00-ig, hogy tudjunk asztalt foglalni!
Találkozó: 13:55-14:00 Örs vezér tere, kürtőskalácsos Izával; 14:25 277-es busz Szent Korona utca megállója Bogival (Örs vezér tere felől érkező oldal!)
Vakvezető kutya természetesen hozható. Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
A program esetleges további részletei Facebook-eseményünkben olvashatóak, mely Facebook-fiók megléte nélkül is megtekinthető:
https://www.facebook.com/events/3935744903363768
Várunk szeretettel!

Novemberi világ és jeles napokról Erzsébetvárosban
2024-11-21 14:00 - 16:00 | 1072 Budapest, Nagydiófa utca 34. (KlauDió Civil Központ)
A résztvevők hallanak a novemberi jeles és világnapokról és megbeszélhetik egymás között ezek eredetét.

Meghívó
2024-11-22 10:00 - 11:00 | https://www.facebook.com/KozossegLampasaiMasodikKerulet/
Meghívó
Kedves Tagtársak, kedves érdeklődők!
Sok szeretettel hívunk benneteket a II. kerületi Lámpás Klub november havi online
klubjára
Időpont: 2024.11.22. 10 óra
https://www.facebook.com/KozossegLampasaiMasodikKerulet/
Novemberben a Pasaréti Közösségi Ház igazgatónőjével, Huszár Orsolyával
beszélgettem. Elmondja milyen színes programokkal várják a környék lakóit és
mesél a ház akadálymentesítéséről és az ezzel kapcsolatos terveikről. A hely
tényleg kiválóan alkalmas vak és gyengénlátók programjaihoz is, itt tartottuk a
Fehér Bot napi rendezvényünket és helyi iskolákból12 osztály számára
szemléletformáló foglalkozást.
Hallgassátok szeretettel !
Pataky Andrea
II. kerület és Hegyvidék közösségi civil szervező

Meghívó
2024-11-22 10:00 - 11:00 | https://www.facebook.com/61556165250075/videos/860518786139947
Budavár Lámpás Klub – november
Beszélgetés Soczó Krisztinával az őszi természet növényeiről
Kedves klubtagok, Tisztelt Érdeklődők!
A novemberi online klubon Soczó Krisztina gyógynövényszakértővel beszélgetünk.
Az ősszel ehető növényekről mesél és, hogy ilyenkor mit érdemes fogyasztani és
milyen módon. Sok megfontolandó és egészségünk érdekében megtartandó tanácsot
hallhatunk.
A klub 2024.11.22. 10 órától lesz megtekinthető a:
https://www.facebook.com/61556165250075/videos/860518786139947
facebook oldalon.
Várom az észrevételeket és kérdéseket a kerületi programokkal kapcsolatban.
Pataky Andrea
Közösségi civilszervező
Elérhetőségek:
Mobil: +36 304989094
E-mail:budavar.szervezo@vgyke.com

Novemberi klubprogram - musical est
2024-11-23 18:00 - 20:00 | Kondor Béla Közösségi Ház, Kondor Béla sétány 8., Budapest, 1181
Sok szeretettel hívunk benneteket következő klubprogramunkra.
Gallusz Niki musical estje: „Szívemet dobom eléd”
A színész- és énekesnő ezen az estén egy igazán szívhez szóló műsort hoz el hozzánk. Juhász Attila jazz zongorista, zeneszerző kíséri.
Találkozás: 17:45-kor a Közösségi Ház aulájában
A belépőjegyek száma korlátozott, ezért részvételi szándékodat feltétlenül jelezd az alábbi elérhetőségek valamelyikén legkésőbb 2024, november 22. 12:00 óráig. A helyek feltöltése jelentkezési sorrendben történik.

Angyalföldi Lámpás Klub klubnap
2024-11-25 15:00 - 17:00 | Prevenciós Központ 1134. Budapest, Tüzér u. 56-58.
A klubnapon a közelgő ünnepekről beszélgetünk. Pesa Anna Mária írásaiból válogatunk. Karácsonyi keksszel és frissítővel várunk minden kedves érdeklődöt.

Novemberi külső program Józsefváros
2024-11-27 10:00 - 12:00 | Semmelweis Orvostörténeti Múzeum, Apród utca 1-3., Budapest, 1013
Látogatás a Semmelweis Orvostörténeti Múzeumba

Angyalföldi Lámpás Klub program
2024-11-27 10:00 - 14:00 | 1052. Deák Ferenc téri aluljáró
Tagjainkkal ellátogatunk a Földalatti Vasúti Múzeumba. Kicsit visszautazunk a múltba a földalatti vasúton, ingyenes tárlatvezetéssel

Színházi kulisszabejárás
2024-11-27 16:00 - 19:00 | 1073 Budapest, Erzsébet KRT. 29-33.
A résztvevők bejárhatják egy színházi kulisszabejárás keretében audionarrációval kísérve a Madách Színházat.

Ünnepekre hangolódva a Karácsonymúzeumban
2024-11-28 10:00 - 13:00 | Hubay Ház (2000 Szentendre Bercsényi u. 1.)
Novemberi klubprogramunk során – ráhangolódva az adventi időszakra – ellátogatunk Szentendrére a Hubay Házba, ahol Karácsonymúzeum található, illetve lehetőségünk nyílik karácsonyi díszek, dekorációk vásárlására.
A klubprogram időpontja: 2024. november 28. 10:00
Helyszín: Hubay Ház (2000 Szentendre Bercsényi utca 1.)
Találkozó 2024. november 28. 09:00-kor a 4-6-os villamos vonalán a Margit híd budai hídfő megállóban a Széll Kálmán tér irányába közlekedő oldalon.
Innan hévvel utazunk tovább Szentendrére.
Kérek minden jelentkezőt – akinek szükséges – gondoskodjon kísérőről, mert kísérőt sajnos nem áll módomban biztosítani.
Jelentkezési határidő: 2024. november 26. 12:00
Jelentkezni az alábbi elérhetőségeken keresztül lehet:
E-mail: pesterzsebet.szervezo@vgyke.com
Mobil: 06301866328
06704310445
A programon felvétel készül, mely megtekinthető lesz a Közösség Lámpásai – pesterzsébeti Látássérültek Klubja Facebook oldalon.
Várok Mindenkit szeretettel!

Novemberi klubnap a Láthatár Bolttal és adventi készülődéssel
2024-11-28 15:00 - 17:00 | Kondor Béla Közösségi Ház – 1181, Kondor Béla sétány 8., Budapest, 1181
Vendégünk lesz Németh Róbert, a VGYKE munkatársa. A helyszínen lehetőség nyílik a 2025. évi tagdíjak befizetésére. A Láthatár Bolt eszközeiből is tart bemutatót, mely termékeket akár a helyszínen is meg is lehet vásárolni. Ha bármilyen kérésed, kérdésed van kérlek, jelezd az alábbi elérhetőségeken, annak érdekében, hogy munkatársunk felkészülten tudjon érkezni.
Az adventi időszak közeledtével karácsonyi finomságok kerülnek asztalunkra, sütik, sütőtökös-mézeskalácsos ízesítésű italok, stb. Ezek elfogyasztása közben az Adventről és a Karácsonyról beszélgetünk.
17 órától kezdődik a Közösségi Ház színháztermében Vaskó Makka látássérült előadóművész koncertje, melyre nagy szeretettel hívja klubtagjainkat.

Novemberi klub Józsefváros
2024-11-29 15:00 - 17:00 | Kesztyűgyár Közösségi Ház, Mátyás tér 15, Budapest, 1084
Ismerkedünk egymással, megbeszéljük a jövőbeni terveket.

Novemberi online klub Józsefváros
2024-11-29 17:00 - 17:30 | A kerület Facebook oldala: https://www.facebook.com/kozosseglampasaijozsefvaros
Ismét nyert egyesületünk egy pályázaton! Mit jelent ez a VIII. kerületi tagjainknak? Erről adunk információkat.

A VGYKE jövőképe és tevékenységei – online klub
2024-11-29 17:00 - 18:00 | https://www.facebook.com/profile.php?id=61556396240804
Újabb online klubbal jelentkezünk, melynek témája – az oldal induló jellegének megfelelően – a Lámpás-klubokat (is) életrehívó és működtető VGYKE bemutatása lesz. Az eddigiektől eltérően azonban mindez minivideó-sorozat keretében kerül majd feltöltésre: szolgáltatásaink négy legnagyobb ügyfélforgalmat bonyolító eleméről (ezek az ügyfélszolgálat, a Louis Braille Támogató Szolgálat, a Láthatár Segédeszközbolt, valamint a gyógy- és nyirokmasszázs-szolgáltatás) külön interjúkat láthattok majd az elkövetkező napokban, melyek az ezen területeken dolgozó szakemberekkel készültek.
A sorozat megtekinthető lesz a Közösség Lámpásai – Lipótvárosi Látássérültek Klubja Facebook-oldalán:
https://www.facebook.com/profile.php?id=61556396240804
Ahogy eddig, oldalunkon továbbra is rendszeresen osztunk majd meg híreket, érdekességeket, közérdekű információkat, melyek érintik az V. kerületben élő látássérülteket. Azonban nemcsak őket, hanem minden más érdeklődőt is szívesen látunk! Iratkozzatok fel minél többen, le ne maradjatok valamiről!
Oldalunk csakis olvasóitól válhat élővé – ezért ha van téma, amiről szívesen olvasnátok, és illeszkedik a klub profiljához, ne habozzatok jelezni kommentben vagy Messengeren!

"Sörtúra"
2024-11-30 13:00 - 17:00 | FIRST Craft Beer házi sörfőzde és Pub Budapest 1044 Váci u. 83.
A sörkészítés folyamatának megismerése az alapanyagoktól az üvegbe kerülésig, sörkostolóval egybekötve.

Karácsonyi kézműveskedés a rákosmenti klubnapon
2024-12-02 14:00 - 16:30 | Rákoshegyi Közösségi Ház Kép U 7-9
Ugye szeretnél hangolódni a karácsonyra? Csatlakozz a rákosmenti lámpásokhoz és vendégükhöz Czifra Erikához, akinek segítségével kreatív karácsonyi ajándékokat készítünk.

Első kézből a VGYKE tevékenységeiről 4/1: bemutatkozik az Egyesület Ügyfélszolgálata
2024-12-02 17:00 - 18:00
Milyen feladatokat lát el a VGYKE Ügyfélszolgálata? Kik fordulhatnak hozzájuk, miben és hogyan kaphatnak segítséget? Benke Richárd, az Egyesület Ügyfélszolgálatának munkatársa készséggel válaszolt kérdéseinkre. Várunk szeretettel az Egyesület tevékenységeit bemutató első mini-interjún!
Megtekinthető a Közösség Lámpásai – Lipótvárosi Látássérültek Klubja Facebook-oldalán:
https://www.facebook.com/profile.php?id=61556396240804
Amennyiben további kérdéseitek lennétek a VGYKE tagság létesítésével vagy a látássérültséggel, az általuk igénybe vehető kedvezményekkel, ellátásokkal kapcsolatosan, tegyétek fel a videó alatt kommentben; illetve lehetséges az Ügyfélszolgálat közvetlen elérése is a Messengeren.
